Τον Μάρτιο του 2014, μετά την αποπομπή του προέδρου της Ουκρανίας με την Ουκρανική επανάσταση του 2014 και την μετέπειτα προσάρτηση της Κριμαίας από φιλορώσους αυτονομιστές και τις ρωσικές ειδικές δυνάμεις, οι τοπικές αρχές πραγματοποίησαν δημοψήφισμα για την "επανένωση με τη Ρωσία", με την πλειοψηφία των ψηφοφόρων να στηρίζουν την επανένωση. Η Μετζλίς μποϊκόταρε το δημοψήφισμα, και τις νομοθετικές εκλογές του 2016 στην Ρωσία. Η Ρωσία προσάρτησε επίσημα την Κριμαία στα τέλη του Μαρτίου 2014. Η Ουκρανία δεν αναγνωρίζει την προσάρτηση, και υποστηρίζεται από το μεγαλύτερο μέρος της διεθνούς κοινότητας και έτσι συνεχίζει να διεκδικεί τα δικαιώματά της πάνω από την χερσόνησο. Μετά την προσάρτηση τα περισσότερα μέλη της Μετζλίς δεν συνεργάστηκαν με τις νέες Ρωσικές αρχές της Κριμαίας. Από τα έξι που συνεργάστηκαν, ο ένας έγινε αναπληρωτής ομιλητής στο Κοινοβούλιο της Κριμαίας και ένα άλλο έγινε επικεφαλής της Επιτροπής Διεθνών Σχέσεων και Απελαθέντων Λαών της Κριμαίας.